smcproject/ml-wiki-sentences huggingface dataset:
ശാസ്ത്രപരവും ബൗദ്ധികവുമായ ഒട്ടനേകം നേട്ടങ്ങൾ ഈ സുവർണ്ണകാലത്ത് ഉദയം കൊണ്ടു.
Marquetry and tile-top table from the year 1560.
The Islamic World expansion, 622-750.
In Al-Andalus , Ibn Rushd founder of the Averroism school of philosophy, was influential in the rise of secular thought in Western Europe .
അവലംബം പുറത്തേക്കുള്ള കണ്ണികൾ Islamic Golden Age എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Islamic web Wiet, Gaston.
"Baghdad: Metropolis of the Abbasid Caliphate."
Archived 2020-09-20 at the Wayback Machine .
ഇസ്ലാമിക് എമിറേറ്റ് ഓഫ് അഫ്ഗാനിസ്താൻ ഇംഗ്ലീഷ് വിലാസം https://ml.wikipedia.org/wiki/Islamic_Emirate_of_Afghanistan
1996 മുതൽ മുതൽ 2001 വരെ താലിബാന്റെ നേതൃത്വത്തിൽ അഫ്ഗാനിസ്താനിൽ അധികാരത്തിലിരുന്ന സർക്കാരിന്റെ പേരാണ് ഇസ്ലാമിക് എമിറേറ്റ് ഓഫ് അഫ്ഗാനിസ്താൻ .
ഐക്യരാഷ്ട്രസഭയുടെ അംഗീകരമില്ലായിരുന്നെങ്കിലും തങ്ങളുടെ നാലു വർഷത്തെ ഭരണകാലയളവിൽ രാജ്യത്തിന്റെ ഭൂരിഭാഗം പ്രദേശങ്ങളുടേയും നിയന്ത്രണം ഇസ്ലാമിക് എമിറേറ്റിനായിരുന്നെങ്കിലും മുഴുവൻ ഭാഗത്തിന്റേയും നിയന്ത്രണം കൈയടക്കാൻ സാധിച്ചിരുന്നില്ല.
രാജ്യത്തിന്റെ വടക്കൻ ഭാഗങ്ങളുടെ നിയന്ത്രണം, മുൻ മുജാഹിദീൻ കക്ഷികളുടെ സംയുക്തസഖ്യമായിരുന്ന വടക്കൻ സഖ്യത്തിനായിരുന്നു .
2001 സെപ്റ്റംബർ 11-ലെ ഭീകരാക്രമണത്തിനു ശേഷം, അതിന്റെ സൂത്രധാരനെന്നാരോപിക്കപ്പെട്ട ഒസാമ ബിൻ ലാദന് അഭയം നൽകിയതിന്റെ പേരിൽ, അമേരിക്കയും സഖ്യകക്ഷികളും താലിബാനെതിരെ ആക്രമണം നടത്തുകയും താലിബാനെ അധികാരത്തിൽ നിന്നും പുറത്താക്കുകയും ചെയ്തതോടെ ഇസ്ലാമിക് എമീറേറ്റ് ഓഫ് അഫ്ഗാനിസ്താന്റെ അന്ത്യമായി.
കുറിപ്പുകൾ ൧ താലിബാന്റെ ഭരണകാലത്തും, മുൻ സർക്കാറായിരുന്ന ഇസ്ലാമിക് സ്റ്റേറ്റ് ഓഫ് അഫ്ഗാനിസ്താനെയായിരുന്നു രാജ്യത്തിന്റെ യഥാർത്ഥപ്രതിനിധിയായി ഐക്യരാഷ്ട്രസഭ കണക്കാക്കിയിരുന്നത്.
ഇസ്ലാമിക് യൂണിവേഴ്സിറ്റി, ബംഗ്ലാദേശ് ഇംഗ്ലീഷ് വിലാസം https://ml.wikipedia.org/wiki/Islamic_University Kushtia Islamic University Auditorium.
ഇസ്ലാം മതത്തിന്റെ വിവിധ വിജ്ഞാനീയങ്ങൾക്ക് ഊന്നൽ നല്കി സ്ഥാപിക്കപ്പെട്ട ബംഗ്ലാദേശിലെ സർവ്വകലാശാലയാണ് ഇസ്ലാമിക് യൂണിവേഴ്സിറ്റി .
ഓർഗനൈസേഷൻ ഓഫ് ഇസ്ലാമിക് കോ ഓപറേഷനാണ് ഇതിനുള്ള ധനസഹായം നൽകുന്നത്.
1980-ലെ ഇസ്ലാമിക് യൂണിവേഴ്സിറ്റി ആക്റ്റ് അനുസരിച്ച് 1985-ലാണ് ബംഗ്ലാദേശിലെ കുഷ്റ്റിയയിൽ സർവ്വാലാശാല സ്ഥാപിതമായത്.
പുറത്തേക്കുള്ള കണ്ണികൾ Home page of Islamic University, Kushtia List of Islamic Universities and Colleges around the world
ഇസ്ലാമിക് റെവല്യൂഷണറി ഗാർഡ് കോർപ്‌സ് ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 ഡിസംബർ മുതൽ തുടരുന്നു.
ഇറാൻ സായുധ സേനയുടെ ഭാഗമായ പ്രത്യേക സായുധ സൈനിക വിഭാഗമാണ് ഇസ്ലാമിക് റെവല്യൂഷണറി ഗാർഡ് കോർപ്‌സ് ( പേർഷ്യൻ : سپاه پاسداران انقلاب اسلامی . അവലംബം {{ cite journal }} : Invalid | ref=harv ( help ) വായനക്ക് Hesam Forozan, The Military in Post-Revolutionary Iran: The Evolution and Roles of the Revolutionary Guards, c. 2017 Safshekan, Roozbeh; Sabet, Farzan, "The Ayatollah's Praetorians: The Islamic Revolutionary Guard Corps and the 2009 Election Crisis", The Middle East Journal , Volume 64, Number 4, Autumn 2010, pp. 543–558(16).
(discusses U.S. military clashes with Iranian Revolutionary Guard during the Iran–Iraq War) പുറം കണ്ണികൾ Army of the Guardians of the Islamic Revolution എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Official media news outlet used by the Army of the Guardians of the Islamic Revolution (in Persian) Vali Nasr and Ali Gheissari (13 December 2004) "Foxes in Iran's Henhouse" , New York Times op-ed article about the growing IRGC role in Iran's power structure David Ignatius (17 April 2008) "A Blast Still Reverberating" Washington Post Discussion of 1983 Beirut US Embassy bombing
ഉറങ്ങാത്ത സുന്ദരി ഇംഗ്ലീഷ് വിലാസം https://ml.wikipedia.org/wiki/Urangatha_Sundary
നീലാപ്രൊഡക്ഷനു വേണ്ടി എം. കുഞ്ചാക്കോ നിർമിച്ച മലയാളചലച്ചിത്രമാണ് ഉറങ്ങാത്ത സുന്ദരി .
എ കുമാരസ്വാമി ആൻഡ് കമ്പനി വിതരണം ചെയ്ത ഈ ചിത്രം കേരളത്തിൽ 1969 മേയ് 1-ന് പ്രദർശനം തുടങ്ങി.
അഭിനേതാക്കൾ സത്യൻ കെ.പി. ഉമ്മർ എസ്.പി. പിള്ള ബഹദൂർ നെല്ലിക്കോട് ഭാസ്കരൻ അടൂർ പങ്കജം ശാന്തി ജയഭാരതി രാജശ്രീ നായർ.
പിന്നണിഗായകർ ബി. വസന്ത കെ.ജെ. യേശുദാസ് കമുകറ പുരുഷോത്തമൻ പി. ലീല പി. സുശീല അണിയറ പ്രവർത്തർ നിർമ്മാണം, സംവിധാനം - പി സുബ്രഹ്മണ്യം സംഗീതം - ജി ദേവരാജൻ ഗാനരചന - വയലാർ ബാനർ - നീലാ പ്രൊഡക്ഷൻസ് വിതരണം - എ കുമാരസ്വാമി റിലീസ് കഥ, തിരക്കഥ, സംഭാഷണം - ശ്രീ ചിത്രസംയോജനം - എൻ ഗോപാലകൃഷ്ണൻ കലാസംവിധാനം - പി കെ ആചാരി ഛായാഗ്രഹണം - ഇ എൻ സി നായർ ശബ്ദലേഖനം - കൃഷ്ണ ഇളമൺ മേക്കപ് - ഭാസ്കരൻ വസ്ത്രാലംകാരം - കെ നാരായണൻ നൃത്തസംവിധാനം - പാർത്ഥസാരഥി പ്രോസസ്സിംഗ് - പി കൃഷ്ണൻ നായർ നിശ്ചലഛായാഗ്രഹണം - വേലപ്പൻ.
ഗാനം ആലാപനം 1 പാലാഴിമഥനം കഴിഞ്ഞൂ കെ ജെ യേശുദാസ്, പി സുശീല 2 ചന്ദനക്കല്ലിലുരച്ചാലേ പി സുശീല 3 ഗോരോചനം കൊണ്ട് പി ലീല 4 എനിക്കു ഭ്രാന്ത് നിനക്കും ഭ്രാന്ത് കമുകറ പുരുഷോത്തമൻ 5 പ്രിയദർശിനീ കെ ജെ യേശുദാസ്, ബി വസന്ത 6 പാതിരാപ്പക്ഷികളേ പാടൂ പി സുശീല.
7 പാലാഴിമഥനം കഴിഞ്ഞു പി. സുശീല.
അവലംബം മുഴുനീള ചലച്ചിത്രം ഉറങ്ങാത്ത സുന്ദരി
ഉറവക്കൊണ്ട
ഉറവക്കൊണ്ട Uravakonda ആന്ധ്രാപ്രദേശിലെ അനന്തപ്പൂർ ജില്ലയിലെ ഒരു പട്ടണമാണ്.
അനന്തപ്പൂർ റവന്യൂ ഡിവിഷനു കീഴിലുള്ള ഉറവക്കൊണ്ട താലൂക്കിന്റെ തലസ്ഥാനവുമാണ്.
ഉറവക്കൊണ്ട സ്ഥിതിചെയ്യുന്നത് 14°57′N 77°16′E ﻿ / ﻿ 14.95°N 77.27°E ﻿ / 14.95; 77.27 .
എന്ന സ്ഥാനത്താണ്.
ഈ സ്ഥലത്തിനു സമുദ്രനിരപ്പിൽനിന്നും ശരാശരി 459 മീറ്റർ (1505 അടി) ഉയരമുണ്ട്.
As of  2001 As of 2001 India census പ്രകാരം, ഉറവക്കൊണ്ടയിൽ 41,865.
ജനങ്ങളുണ്ട്.
ഇതിൽ 51% പുരുഷന്മാരാണ്.
സ്ത്രീകൾ 49% മാത്രമേയുള്ളു.
ഉറവക്കൊണ്ടയിലെ ശരാശരി സാക്ഷരതാനിരക്ക് 61%, ആണ്.
ഇത് ദേശീയ ശരാശരിയായ 59.5% നേക്കാൾ കൂടുതലാണ്: ഇവിടത്തെ പുരുഷന്മാരുടെ സാക്ഷരതാനിരക്ക് 71%വും, സ്ത്രീകളുടേത് 50% ശതമാനവുമാണ്.
ഉറവക്കൊണ്ടയിലെ 12% പേർ 6 ആറു വയസ്സുള്ളവരാണ്.
ഗുണ്ടക്കൽ ആണ് അടുത്ത പട്ടണം.
ഉറവക്കൊണ്ട ജില്ലാ ആസ്ഥാനമായ അനന്തപ്പൂരുമായി (52 km) അകലമുണ്ട്.
റോഡു വഴി പോകാവുന്ന മറ്റു അടുത്തുള്ള പട്ടണങ്ങൾ ബെല്ലാരി, കർണ്ണാടക, 55 km), ഗുണ്ടക്കൽ.
സംസ്ഥാനത്തിന്റെ വിദ്യാഭ്യാസവകുപ്പിനുകീഴിലുള്ള പ്രാഥമികവിദ്യാലയങ്ങളും സെക്കണ്ടറി വിദ്യാലയങ്ങളും സർക്കാർ എയ്ഡഡ്, സ്വകാര്യമേഖലകളിലായി പ്രവർത്തിച്ചുവരുന്നു.
തെലുഗു, ഇംഗ്ലിഷ് എന്നിവ വ്യത്യസ്ത സ്കൂളുകൾ പിന്തുടരുന്ന അദ്ധ്യനമാദ്ധ്യമങ്ങളാണ്.
ഇതും കാണൂ List of census towns in Andhra Pradesh അവലംബം
ഉരുശി-ഇ ഇംഗ്ലീഷ് വിലാസം https://ml.wikipedia.org/wiki/Urushi-e Nishimura Shigenobu , Shōki and Girl , c. 1720s.
Woodblock print with hand-coloring and lacquer ( urushi ).
Hosoban .
13 in.
x 5 5/8 in.
Okumura Toshinobu (active 1717–50), 'Young Lovers by Mount Fuji', About 1720, urushi-e (lacquer print) V A Museum no. E.1419-1898
ഉരുശി-ഇ (漆 絵 "ലാക്വർ ചിത്രങ്ങൾ") മൂന്നു വ്യത്യസ്ത തരത്തിലുള്ള ജാപ്പനീസ് ചിത്രകലകളെ സൂചിപ്പിക്കുന്നു: വുഡ്ബ്ലോക്ക് പ്രിന്റുകളുടെ ഉപരിതലം മഷിയുടെയും ജീവികളിൽ നിന്നെടുക്കുന്ന പശയുടെയും മിശ്രിതമുപയോഗിച്ച് പെയിന്റുചെയ്ത് ലാക്വർ പോലെയുള്ള തിളങ്ങുന്ന ഉപരിതലം നിർമ്മിക്കുന്നു.
ത്രിമാനമായ ലാക്വർ വസ്തുക്കളുടെ മേൽ ലാക്വർ പെയിൻറിംഗ് നടത്തുന്നു.
കടലാസിന്റെയോ പട്ടിന്റെയോ മുകളിൽ യഥാർത്ഥ ലാക്വർ കൊണ്ട് പെയിന്റ് ചെയ്യുന്നു പ്രിന്റുകൾ
തടികൊണ്ടുള്ള ഉറുഷി-ഇ പ്രിന്റുകൾ കട്ടിയുള്ളതും ഇരുണ്ടതുമായ കറുത്ത വരകൾ ഉപയോഗിച്ചാണ് നിർമ്മിച്ചിരുന്നത്, ചിലപ്പോൾ കൈ കൊണ്ട് നിറം കൊടുത്തിരുന്നു.
ജീവികളിൽ നിന്നെടുക്കുന്ന നിഖാവ എന്ന പശ മിശ്രണം ചെയ്യുന്നതോടെ മഷി കട്ടിയാവുകയും ലാക്വറിന്നെപ്പോലെ മിനുസമാവുകയും ചെയ്യും.
മിക്കപ്പോഴും മുഴുവൻ പ്രിന്റ് സൃഷ്ടിക്കുന്നതിനു പകരം ഒരു ഒബി അല്ലെങ്കിൽ ഒരു വ്യക്തിയുടെ മുടി പോലെയുള്ള ചില ഭാഗങ്ങൾക്കു തിളക്കം കൂട്ടാൻ മാത്രമാണ് ഇത് ഉപയോഗിച്ചിരുന്നത്.
ഇങ്ങനെ ചെയ്യുന്നത് ചിത്രത്തിന് മൊത്തത്തിൽ ആഡംബരത്വം വരുത്തുവാൻ സഹായിച്ചു.
വർണ്ണങ്ങളിൽ തെളിഞ്ഞ ലാക്വർ മിശ്രണം ചെയ്ത് നിറമുള്ള ലാക്വർ നിർമ്മിക്കുന്നതിനെയാണ് ചിത്രകലയിൽ ഉറുഷി-ഇ എന്ന് വിളിക്കുന്നത്.
ചിത്രരചനക്കുവേണ്ടി ചരിത്രാതീത കാലത്തെ ജോമോൻ കാലഘട്ടം മുതലേ നിറമുള്ള ലാക്വർ ഉപയോഗിച്ചിരുന്നു.
എട്ടാം നൂറ്റാണ്ടിൽ നാരാ കാലഘട്ടത്തിൽ ഇത് വളരെ പ്രസിദ്ധിയാർജ്ജിക്കുകയും കറുത്ത പശ്ചാത്തലത്തിൽ ചുവന്ന ലാക്വർ ഉപയോഗിച്ച് ധാരാളം സൃഷ്ടികൾ നിർമ്മിക്കപ്പെടുകയും ചെയ്തു.
എന്നാൽ പത്തൊൻപതാം നൂറ്റാണ്ട് വരെ നൈസർഗ്ഗിക വർണ്ണങ്ങളുപയോഗിച്ചിരുന്നതിനാൽ കലാകാരന്മാർക്ക് ചുവപ്പ്, കറുപ്പ്, മഞ്ഞ, പച്ച, ഇളം തവിട്ട് എന്ന നിറങ്ങളേ ഇങ്ങനെ സൃഷ്ടിക്കാനാകുമായിരുന്നുള്ളൂ.
അവലംബം പുറത്തേക്കുള്ള കണ്ണികൾ Urushi-e at JAANUS .
Urushi-e എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഉരൽ മരം കൊണ്ടുള്ള ഉരൽ
വീടുകളിൽ അരി , മഞ്ഞൾ , മല്ലി , എന്നിവ ഇടിച്ച് പൊടിയാക്കുവാൻ വേണ്ടി ഉപയോഗിക്കുന്ന ഉപകരണമാണ് ഉരൽ ‍.
ഉലക്ക എന്ന ദണ്ഡുപയോഗിച്ചാണ് ഉരലിലെ ധാന്യങ്ങളും മറ്റും ഇടിക്കുന്നത്.
പ്രാചീനമനുഷ്യൻ ഉരൽ ഏറ്റവുമാദ്യമുപയോഗിച്ചത് ഭക്ഷ്യവസ്തുക്കൾ പൊടിച്ചെടുക്കാനായിരിക്കും .
പാറപ്പുറത്തോ ഉറപ്പുള്ള മണ്ണിലോ ഉണ്ടാക്കിയിരുന്ന കുഴികളായിരിക്കും അവ.
ഉറപ്പുള്ള ഗൃഹനിർമ്മാണം തുടങ്ങുന്നതോടെ വീടിന്നുള്ളിലോ പുറത്തോ യഥേഷ്ടം മാറ്റിവക്കാവുന്ന ഇന്നത്തെ രൂപത്തിലുള്ള ഉരലുകൾ രൂപം കൊണ്ടു.
ആദ്യകാലത്ത് കരിംകല്ലു കൊണ്ടു തന്നെയായിരുന്നു ഉരൽ നിർമിച്ചിരുന്നത്.
മരം കൊണ്ടുള്ള ഉരലും പ്രചാരത്തിലുണ്ടായിരുന്നു.
മരം ധാരാളം ലഭ്യമായ കേരളക്കരയിൽ കല്പ്പണിക്കാരുടെ വിരളത കൂടി ആയപ്പോൾ ഉരുത്തിരിഞ്ഞുവന്നതായിരിക്കണം മരം കൊണ്ടുള്ള ഉരലുകൾ.
നിർമ്മാണരീതി ഉരലും ഉലക്കയും കൂവക്കിഴങ്ങ് ഉരലിൽ ഇടിച്ചെടുക്കുന്നു.
കല്ലന്മൂപ്പന്മാരാണ്‌ കരിങ്കല്ലുകൊണ്ട് ഉരൽ നിർമ്മിക്കുന്നത്.
ഉരൽ ഉണ്ടാക്കുവാനാവശ്യമായ കല്ല് ഉടുക്കിന്റെ ആകൃതിയിൽ കൊത്തിയെടുത്ത് ഒരറ്റത്തെ മുഖപ്പിന്റെ മദ്ധ്യത്തിൽ ഒരു കുഴിയുണ്ടാക്കുന്നു.
ഇതിന് ഏതാണ്ട് ഒരു മീറ്ററോളം ഉയരമുണ്ടാകും.
(ഈ രൂപത്തിലല്ലാതെ സിംഹഭാഗവും നിലത്ത് കുഴിച്ചിടുന്ന തരത്തിലുള്ള ഉരലുകളുമുണ്ട്.) ഈ കുഴിയിലാണ് ധാന്യങ്ങളും മറ്റും ഇട്ട് ഇടിച്ച് പൊടിക്കുന്നത്..
ഉലക്ക ഉപയോഗിച്ചാണ് ഇടിക്കുന്നത്.
മരം കൊണ്ട് നിർമ്മിച്ച ഒരാളുടെ ഉയരം വരുന്ന ഒരു ദണ്ഡാണ് ഉലക്ക.
ആശാരിമാരാണ് ഉലക്ക നിർമ്മിക്കുന്നത്.
ഉലക്കയുടെ രണ്ടറ്റത്തും, ഇരുമ്പിന്റെ ചിറ്റുണ്ടാക്കുന്നു.
ഇടിക്കുന്ന ഭാഗത്തിനു ഭാരം വർദ്ധിപ്പിക്കാനും ഇടിക്കുന്ന അറ്റം ഇടിയുടെ ആഘാതതത്തിൽ ‍ ചിതറിപ്പോകാതെ ഉലക്കയുടെ ആയുസ്സ് കൂട്ടാനുമാണ് ഈ ചിറ്റിടുന്നത്.
ഉലക്കയുടെ ഒരു അറ്റം ധാന്യങ്ങൾ പൊടിക്കുന്നതു പോലെയുല്ല കാര്യങ്ങൾക്കും, മറുവശം നെല്ല് കുത്തുന്നതിനും ഉപയോഗിക്കാവുന്ന വിധമാണ് സംവിധാനം ചെയ്യപ്പെട്ടിരിക്കുന്നത്.
ആശാരിമാർ ഉണ്ടാക്കിയെടുത്ത ഉലക്കയിൽ ചിറ്റിടുന്നത് കൊല്ലന്മാരാണ് .
നെല്ല് കുത്തി അരിയാക്കുന്നതിന്നും ഉരലുകൾ ഉപയോഗിച്ചിരുന്നു.
വിശേഷിച്ചും ഉമി വേർപെടുത്തിക്കഴിഞ്ഞ അരിയിൽനിന്നു തവിട് നീക്കം ചെയ്തിരുന്നത് ഇതിലായിരുന്നു.
(ഉമി വേർപെടുത്താനായി മരത്തടിയിൽ കുഴിച്ചെടുത്തിരുന്ന കൂടുതൽ വിസ്താരമുള്ള, വളരെ വലിയ പാത്രം പോലുള്ള കുന്താണികളും ഉപയോഗിച്ചിരുന്നു).
നിലത്ത് തയ്യാറക്കിയ ഉരൽക്കുഴികളും നിലവിലുണ്ടായിരുന്നു.
കൊയ്ത്തുകാലത്ത് കറ്റകൾ അടിച്ച് അവയിൽ നിന്ന് നെന്മണികൾ വേർപെടുത്തിയെടുക്കാനും ഇവ ഉപയോഗിക്കാറുണ്ടായിരുന്നു.
ഉരുളൻ പരൽ ഇംഗ്ലീഷ് വിലാസം https://ml.wikipedia.org/wiki/Puntius_mahecola
കേരളത്തിലെ ജലാശയങ്ങളിൽ കാണപ്പെടുന്ന പുൻടിയ്സ് വർഗ്ഗത്തിൽപ്പെട്ട ഒരിനം പരൽ മത്സ്യമാണ് ഉരുളൻ പരൽ .
( ശാസ്ത്രീയനാമം : Puntius mahecola ) .
1844ൽ വാലൻസീനെസ് എന്ന ജീവശാസ്ത്രകാരനാണ് മാഹിയിൽ നിന്നും ഈ മത്സ്യത്തെ കണ്ടെത്തി ശാസ്ത്രനാമം നൽകുന്നത് Valenciennes,1844).
നിവസിക്കുക എന്നർഥം വരുന്ന കോള(cola) എന്ന ലാറ്റിൻ പദവും ചേർത്ത് മാഹിയിൽ നിവസിക്കുന്ന എന്ന അർഥത്തിൽ മാഹിക്കോള എന്ന ശാസ്ത്രനാമം ഇതിന് നൽകിയിരിക്കുന്നു.
ഉരുളൻ പരലിന്റെ ശാസ്ത്രനാമം ഈ അടുത്ത കാലം വരെ പുൻടിയസ് ആംഫീബിയൻസ് എന്നാണ് കരുതിപ്പോന്നിരുന്നത്.
2005ൽ നടന്ന ഗവേഷണങ്ങളുടെ ഫലമായി ഇവ മാഹിക്കോളയാണെന്ന് തിരിച്ചറിയുകയായിരുന്നു .
കേരളത്തിലെ എല്ലാ ശുദ്ധജല ആവാസവ്യവസ്ഥകളിലും ഉരുളൻപരലിനെ കണ്ടുവരുന്നു.
ദക്ഷിണേന്ത്യയിലാണ് കൂടുതലായും ഈ മത്സ്യത്തെ കണ്ടുവരുന്നത്.
ശരീരം നീണ്ട് ഉരുണ്ടതാണ്.
ശരാശിരി 10 സെന്റി മീറ്റർ വലിപ്പം വയ്ക്കുന്നു.
കേരളത്തിലെ ഉൾനാടൻ മത്സ്യസമ്പത്തിലെ പ്രധാനമത്സ്യമാണിത്.
ഭക്ഷണത്തിനായാണ് ഉരുളൻ പരലിനെ പ്രധാനമായും ഉപയോഗിക്കുന്നത്.
അപൂർവ്വമായി അലങ്കാരമത്സ്യമായും ഉപയോഗിച്ചുവരുന്നു.
ഉരുളൻതണ്ണി ഇംഗ്ലീഷ് വിലാസം https://ml.wikipedia.org/wiki/Urulanthanni
കേരളത്തിലെ എറണാകുളം ജില്ലയിലെ കുട്ടമ്പുഴ ഗ്രാമപഞ്ചായത്തിലെ ഒരു ഗ്രാമമാണ് ഉരുളൻതണ്ണി .
ഭൂതത്താൻ കെട്ട് അണക്കെട്ടിന്റെ സംഭരണപ്രദേശത്ത് വന്നുചേരുന്ന പെരിയാറിന്റെ ഒരു കൈവഴിയിലാണ് ഉരുള്ളൻ തണ്ണിഗ്രാമം.
ആനകൾ കൂട്ടമായി ഇറങ്ങുന്ന വനപ്രദേശം കൂടിയാണിത്.
ഉരുളൻതണ്ണി വെള്ളച്ചാട്ടം നിരവധി വിനോദ സഞ്ചാരികളെ ആകർഷിക്കുന്നു.
പശ്ചിമഘട്ടത്തിൽ സാധാരണയുള്ളതുപോലെ നിമ്നോന്നതങ്ങളായ ഭൂപ്രകൃതിയാണ് ഉരുളൻതണ്ണിയിലും.
അധികാരപരിധികൾ പാർലമെന്റ് മണ്ഡലം - നിയമസഭ മണ്ഡലം - കോതമംഗലം വിദ്യഭ്യാസ ഉപജില്ല - വിദ്യഭ്യാസ ജില്ല - കോതമംഗലം വില്ലേജ് - കുട്ടമ്പുഴ പോലിസ് സ്റ്റേഷൻ - കുട്ടമ്പുഴ പ്രധാന സ്ഥാപനങ്ങൾ ഉരുളൻതണ്ണി ക്ണാച്ചേരി ദുർഗാ ഭഗവതി ക്ഷേത്രം എത്തിച്ചേരാനുള്ള വഴി
റോഡ് വഴി - കോതമംഗലം തട്ടേക്കാട് വഴി കുട്ടമ്പുഴയിലെത്തിയാൽ പിണവൂർകുടിയിലേക്കുള്ള വഴി മധ്യേയാണ് ഈ പ്രദേശം.
വിമാനം വഴി - ഏറ്റവും അടുത്ത വിമാനത്താവളം കൊച്ചി അന്താരാഷ്ട്ര വിമാനത്താവളം (നെടുമ്പാശ്ശേരി വിമാനത്താവളം) സമീപ ഗ്രാമങ്ങൾ ഇഞ്ചത്തൊട്ടി - ഇഞ്ചത്തൊട്ടി തൂക്കുപാലം കാണുക തട്ടേക്കാട് - ഡോ. സാലിം അലി പക്ഷിസങ്കേതം, തട്ടേക്കാട്‌ കാണുക പൂയംകുട്ടി കുട്ടമ്പുഴ പിണവൂർകുടി ചിത്രശാല അവലംബം
ഉറക്കം ഇംഗ്ലീഷ് വിലാസം https://ml.wikipedia.org/wiki/Sleep ഒരു കുട്ടി ഉറങ്ങുന്നു
ശരീരവും മനസ്സും വിശ്രമാവസ്ഥയിലേക്ക് പോവുകയും വ്യക്തി അചേഷ്ടനാവുകയും,തന്റെ പരിസരങ്ങളെ മറക്കുകയും ചെയ്യുന്ന അവസ്ഥക്കാണ്‌ ഉറക്കം എന്ന് പറയുന്നത്.
മനസ്സിനും ശരീരത്തിനും ഒരുപോലെ അനുപേക്ഷണീയമായ ഒരു ജീവധർമ്മ പ്രക്രിയയാണ്  ഉറക്കം.
ക്ഷീണം മാറ്റി ഉന്മേഷം നൽകുന്ന ഒരു ഉപാധി എന്ന നിലക്ക്‌ ഉറക്കത്തിനുള്ള സ്ഥാനം അദ്വീതീയമാണ്.
ജന്തുലോകത്തിലെ സസ്തനികൾ , പക്ഷികൾ , ഉരഗങ്ങൾ , മത്സ്യങ്ങൾ എന്നിവയെല്ലാം ഉറങ്ങാറുണ്ട്.
ഉറക്കം ജന്തുക്കളിൽ അവയുടെ നിലനില്പ്പിന്നത്യാവശ്യമായ ഒരു പ്രക്രിയയാണെന്നാണ്‌ പഠനങ്ങൾ പറയുന്നത്.
ഇതിന്റെ ആവശ്യം അപൂർണ്ണമായി മാത്രമേ മനസ്സിലാക്കിയിട്ടുള്ളൂ  .
കൂടുതൽ പഠനങ്ങൾ ഈ വിഷയത്തിൽ ആവശ്യമാണ്‌.
ഉറങ്ങുമ്പോൾ ശ്വാസോച്ഛാസം, ഹൃദയമിടിപ്പ്, ശരീരഊഷ്മാവ്, രക്തസമ്മർദ്ദം എന്നിവ ഉണർന്നിരിക്കുന്ന സമയത്തതിനേക്കാൾ കുറവായിരിക്കും.
ജീവി ഉണർന്ന് പ്രവർത്തിച്ചുകൊണ്ടിരിക്കുമ്പോൾ രക്തത്തിലെ കാൽസ്യത്തിന്റെ അളവ് കൂടുന്നു.
ഉറങ്ങുമ്പോഴാണ് അത് കുറയുന്നത്
ഉറക്കത്തിന്റെ പ്രക്രിയയെ പല സ്ഥലങ്ങളിൽ പല രീതിയിൽ ആണ് പറയുന്നത്.
ധ്വനി മാറുന്ന രീതിയിൽ ആണ് അർത്ഥതലങ്ങൾ മാറുന്നത്.
ഉറക്കത്തിനെ കിടുക്കുക്ക, കിടുക്ക എന്നീ രീതിയിലും പറയാറുണ്ട്.
ഉറക്കത്തിന്റെ രണ്ടു ദശകൾ
ഉറക്കത്തോടു ചേർന്ന്‌ രണ്ടു തരം വൈദ്യുത പ്രവർത്തനങ്ങളാണ് മസ്‌തിഷ്‌കത്തിൽ നടക്കുന്നത്‌.
അവ താഴെ പറയുന്നു ദ്രുത ദൃഷ്ടിചലന ദശ ,(rapid eye movement (REM) ) ദൃഷ്ടിചലന വിഹീനദശ (non-rapid eye movement (NREM) )
ഇവ രണ്ടും സാധാരണനിലയിൽ തൊണ്ണൂറു മുതൽ 110  വരെ മിനിറ്റിടവിട്ട്‌ മാറിമാറി വരുന്നു.
ഇവയിൽ ദ്രുതദൃഷ്ടി ചലനദശയ്ക്ക്‌ അമിത പ്രാധാന്യമുണ്ട്‌.
സ്വപ്നങ്ങളും അതിനൊപ്പമുള്ള ശാരീരികമാനസിക ചേഷ്ടകളും സംഭവിക്കുന്നത് ഈ ദശയിലാണ്.
പുരുഷന്മാർക്കുണ്ടാകുന്ന നൈസർഗ്ഗിക ലൈംഗികോദ്ധാരണം ഈ ദശയുടെ ഒരു പ്രത്യേകതയാണ്.
എന്നാൽ ദൃഷ്ടീ ചലന വിഹീനദശ താരതമ്യേന ഗാഢനിദ്രയുടെ ഭാഗമാണ്.
സ്വപ്നാടനം പോലുള്ള സങ്കീർണ്ണ പ്രവർത്തനങ്ങൾ ഈ ദശയിൽ ഉണ്ടാകും.
രാത്രിയിൽ ഏഴു മണിക്കൂർ ഉറങ്ങുന്നത് തലച്ചോറിനെ വാർധക്യത്തിൽനിന്ന് രക്ഷിക്കുമെന്ന് പുതിയ ഗവേഷണ റിപ്പോർട്ട്.
ഉറക്കത്തെ ഏഴു മണിക്കൂറായി ക്രമപ്പെടുത്തുന്നതുവഴി തലച്ചോറിന്റെ യുവത്വം രണ്ടു വർഷംകൂടി നിലനിർത്താമെന്നാണ് അമേരിക്കൻ ഗവേഷകർ പറയുന്നത്.
ഒമ്പതു മണിക്കൂറോളം ഉറങ്ങുന്നവർക്കും അഞ്ചു മണിക്കൂറിൽ കുറവ് ഉറങ്ങുന്നവർക്കും ഓർമയുടെയും ശ്രദ്ധയുടെയും പ്രശ്നങ്ങളുണ്ടാകുമെന്നാണ് ഗവേഷണഫലം.
എഴുപതു വയസ്സുള്ള 15,000 സ്ത്രീകളിലാണ് അഞ്ചു വർഷത്തോളം നീണ്ട നിരീക്ഷണം നടത്തിയത്്.
ഓർമയും ശ്രദ്ധയും അളക്കാനുള്ള ടെസ്റ്റുകൾ എല്ലാവരിലും കൂടെക്കൂടെ നടത്തി.
ഒമ്പതു മണിക്കൂറോ അതിലേറെയോ അഞ്ചു മണിക്കൂറിൽ താഴെയോ ഉറങ്ങുന്നവരേക്കാൾ നന്നായി പ്രതികരിച്ചത് ഏഴു മണിക്കൂർ ഉറങ്ങുന്നവരുടെ തലച്ചോറാണ്.
ഉറക്കത്തിലെ കൃത്യതയില്ലായ്മ വാർധക്യത്തോടടുത്തവരിൽ അൽഷൈമേഴ്സ് പോലുള്ള രോഗങ്ങളുടെ സാധ്യത കൂട്ടുന്നു.
കൃത്യതയാർന്ന ഉറക്കം, ഭക്ഷണം, വ്യായാമം എന്നിവ ശരീരത്തിനു ഗുണം ചെയ്യുമെന്നു തന്നെയാണ് ഈ കണ്ടെത്തലും ആവർത്തിക്കുന്നത്.
ഏഴു മണിക്കൂറിലേറെയുള്ള ഉറക്കം ഭാരം കൂട്ടാനും ഹൃദയരോഗങ്ങൾക്കും പ്രമേഹത്തിനും കാരണമാകുമെന്നായിരുന്നു നേരത്തെയുള്ള ഒരു ഗവേഷണഫലം.
ഉറക്കത്തിന്റെ ഉറവിടം
ഉറക്കത്തിൽ നടക്കുന്ന സജീവ പ്രവർത്തനങ്ങൾ മസ്‌തിഷ്‌ക തണ്ടിലും “ ഡയൽ കെ ഫലോൺ “എന്ന ഭാഗത്തുള്ള സിരാതന്തുക്കളിലുമാണ് കേന്ദ്രികരിച്ചിരിക്കുന്നത്‌.
ജി ഇത്‌ തെളിയിക്കുന്നു.
നിദ്രയുടെ ദൈർഘ്യം വയസ്സ് ഒരു ദിവസം ഉറങ്ങേണ്ട ശരാശരി സമയം ജനിച്ച ഉടനെയുള്ള കുട്ടികൾ 18 മണിക്കൂർ വരെ 1-12 മാസം വരെയുള്ള കുട്ടികൾ 14–18 മണിക്കൂർ 1-3 വർഷം വരെ 12-15  മണിക്കൂർ 3-5 വർഷം വരെ 11-13  മണിക്കൂർ 5-12 വരെയുള്ള കുട്ടികൾ 9-11 മണിക്കൂർ കൗമാരപ്രായക്കാർ 8-9 മണിക്കൂർ പ്രായപൂർത്തിയായവർ 7-8 (+)മണിക്കൂർ ഗർഭിണികളായ സ്ത്രീകൾ 8 (+) മണിക്കൂർ
നിദ്രയിലെ അവസ്ഥാ വിശേഷങ്ങൾ
സ്വപ്നാടനം , സ്വപ്നസംഭാഷണം, പേടിസ്വപ്നങ്ങൾ, നിദ്രാധിക്യം, നിദ്രാലസ്യം എന്നിവ ഈ അവസ്ഥകളില്പെടുത്താം.
സ്വപ്നാടനം
മാംസപേശികളുടെയും കൈകാലുകളുടെയും സംഘടിത പ്രവർത്തനം നിയന്ത്രിക്കുന്ന ശിരോകേന്ദ്രങ്ങളും മാനസിക പ്രവർത്തനങ്ങളുടെയും ഉണർവിന്റേയും മസ്തിഷ്ക്ക കേന്ദ്രങ്ങളും, തമ്മിലുള്ള വിയോജിപ്പാണ് ഗാഡനിദ്രയിൽ നടക്കുന്ന സ്വപ്നാടനത്തിന് കാരണമായി പറയുന്നത്‌.
സ്വപ്നാടനക്കാരിൽ ഭൂരിഭാഗവും കുട്ടികളാണെങ്കിലും, അപൂർവമായി മുതിർന്നവരിലും ഈ ശീലം കാണാറുണ്ട്‌.
ദൃഷ്ടീചലന വിഹീനദശയെന്നു വിശേഷിപ്പിച്ച ഗാഡനിദ്രയിലാണ് ഈ പ്രക്രിയ നടക്കുന്നത്.
ഉറക്കമില്ലായ്‌മ-കാരണങ്ങൾ മാനസിക അസ്വാസ്ഥ്യങ്ങൾ--ഉൽക്കണ്ഠ, ലൈംഗികാവേശം, രോഗഭീതി, വിഷാദരോഗം.
പരിസരമായി ബന്ധപ്പെട്ടവ--ദീപ ശബ്ദ കലുഷിതമായ പരിസരങ്ങൾ, ആൾത്തിരക്ക്‌, അസുഖകരമായ കിടക്കയും കിടപ്പറയും.
അമിത സ്വപ്നവും പേടിസ്വപ്നങ്ങളും.
ഔഷധങ്ങൾ--പല ഔഷധങ്ങളും നിദ്രയെ സാരമായി ബാധിക്കുമെന്നു തെളിഞ്ഞിട്ടുണ്ട്‌.
പുറത്തേക്കുള്ള കണ്ണികൾ ‌ ഉറക്കത്തെക്കുറിച്ച് Royal College of Psychiatristsന്റെ ലേഖനം
സർക്കേഡിയൻ റിഥം അവലംബം
ഓമനപ്പുഴ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേരളത്തിലെ ആലപ്പുഴ ജില്ലയിലെ മാരാരിക്കുളത്തിനു സമീപമുള്ള ഒരു തീരദേശഗ്രാമമാണ് ഓമനപ്പുഴ .
കാട്ടൂർ, പോളത്തൈ, വളവനാട്, പ്രീതികുളങ്ങര , കലവൂർ, പാതിരാപ്പള്ളി , ചെട്ടിക്കാട് എന്നിവയാണ് സമീപപ്രദേശങ്ങൾ.
കയർ , കയറുൽപ്പന്നങ്ങൾ എന്നിവയുടെ നിർമ്മാണം മിക്ക വീടുകളിലും നടക്കുന്നു.
മത്സ്യബന്ധനമാണ് മറ്റൊരു പ്രധാന വരുമാനമാർഗ്ഗം.
‎ പുറത്തേക്കുള്ള കണ്ണികൾ
ഓമനയും മോസ്ക്കോ ഗോപാലകൃഷ്ണനും ഇംഗ്ലീഷ് വിലാസം https://ml.wikipedia.org/wiki/Omana_and_Moscow_Gopalakrishnan വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
റഷ്യൻ പുസ്തകങ്ങൾ മലയാളത്തിലേയ്ക്കു വിവർത്തനം ചെയ്തവരിൽ ഏറ്റവും പ്രശസ്തരാണ് ദമ്പതികളായ ഓമനയും (മരണം 2003) മോസ്ക്കോ ഗോപാലകൃഷ്ണനും .
(1931-2011).
ഈ വിവർത്തനങ്ങളെ  ഇരുപതാം നൂറ്റാണ്ടിന്റെ രണ്ടാം പകുതിയിലെ ബാലസാഹിത്യത്തിലെ ഏറ്റവും നല്ല മാതൃകകളായി വിശേഷിപ്പിക്കാറുണ്ട്.
ഇവർ ഇരുവരും ചേർന്ന് ഏതാണ്ട് 200 പുസ്തകങ്ങൾ റഷ്യൻ ഭാഷയിൽ നിന്നും ലളിതമായി വിവർത്തനം ചെയ്ത് മലയാളഭാഷയ്ക്കു നൽകിയിട്ടുണ്ട്.
ഓമനയും ഗോപാലകൃഷ്ണനും ഡൽഹിയിലെ സോവിയറ്റ് ഇൻഫർമേഷൻ സെന്ററിലെ ഉദ്യോഗസ്ഥരായിരുന്നു.
കെ ഗോപാലകൃഷ്ണൻ ആലുവ സ്വദേശിയും 1950 കളിൽ കമ്മ്യൂണിസ്റ്റു പാർട്ടി അംഗവുമായിരുന്നു.
അദ്ദേഹം പ്രാദേശിക ഇലക്ഷനിൽ സജീവവും കുറച്ചുകാലം പ്രാദേശിക കമ്മറ്റിയുടെ സെക്രട്ടറിയും ആയിരുന്നു.
ജോലിക്കായി അദ്ദേഹം ഡെൽഹിക്കു പോവുകയും സോവിയറ്റ് ഇൻഫർമേഷൻ സെന്ററിൽ യു എസ്സ് എസ്സ് ആർ ന്യൂസ് ആന്റ് വ്യൂസ് എന്ന പ്രസിദ്ധീകരണത്തിൽ ചേരുകയും ചെയ്തു.1966ൽ റഷ്യൻ പുസ്തകങ്ങൾ മലയാളത്തിൽ പ്രസിദ്ധീകരിക്കാൻ സോവിയറ്റ് യൂനിയനിൽ തീരുമാനിക്കുകയും അങ്ങനെ ഈ ദമ്പതികളെ മോസ്കൊയിലെ പ്രോഗ്രസ്സ് പബ്ലിഷേഴ്സിലേയ്ക്കു രണ്ട് വർഷത്തെ പ്രൊജെൿറ്റിനായി ക്ഷണിക്കുകയും ചെയ്തു.
റഷ്യൻ ഗ്രന്ഥങ്ങൾ മലയാളത്തിലേയ്ക്കു വിവർത്തനം ചെയ്യാനായി ഒരു വിഭാഗം പ്രോഗ്രസ്സ് പബ്ലിഷേഴ്സിൽ തുടങ്ങുകയും ചെയ്തു.
തങ്ങളുടെ രണ്ടു കുട്ടികളോടൊപ്പം മോസ്കോയിലെത്തിയ ഓമനയും ഗോപാലകൃഷ്ണനും ഇംഗ്ലിഷിലേയ്ക്കു വിവർത്തനം ചെയ്യപ്പെട്ട റഷ്യൻ പുസ്തകങ്ങൾ മലയാളത്തിലേയ്ക്കു വിവർത്തനം ചെയ്യാനാരംഭിക്കുകയും ചെയ്തു.
ആദ്യം വിവർത്തനം ചെയ്ത പുസ്തകം അച്ചടിച്ചതു ഇംഗ്ലണ്ടിൽ നിന്നും ഇറക്കുമതി ചെയ്ത പ്രസ്സിൽ ആയിരുന്നു.
ഈ കാലഘട്ടത്തിൽ വളരെ ആകർഷകമായി കുട്ടികൾക്കു വേണ്ടിയുള്ള പുസ്തകങ്ങൾ പ്രസിദ്ധീകരിക്കാനാണു സവിശേഷ ശ്രദ്ധ ചെലുത്തിയത്.
പിന്നീട്, ഇവർ റഷ്യനിൽ പ്രാവീണ്യം നേടാനായി മരിയ പുല്യാകൊവ എന്ന ഒരു "പഴയ ബോൾഷെവിക്ക് " ആയ ട്യൂട്ടറുടെ സഹായം തേടി.
പ്രോഗ്രസ്സ് പബ്ലിഷേഴ്സ് സാഹിത്യസൃഷ്ടികളുടെയും അവയുടെ വിവർത്തനങ്ങളുടെയും റാദുഗ എന്ന പേരിൽ ഒരു പ്രസാധക വിഭാഗം തുടങ്ങിയപ്പോൾ ആതിന്റെ മലയാളം വിഭാഗം ഓമനയുടെയും ഗോപാലകൃഷ്ണന്റെയും ചുമതലയിൽ ആയി.
മോസ്കൊയിൽ ജീവിച്ച 25 വർഷം കൊണ്ട് സാഹിത്യം, നാടോടിക്കഥകൾ , കമ്മ്യൂണിസ്റ്റ് ക്ലാസിക്കുകൾ , പ്രചാരണ സാമഗ്രികൾ മുതലായ വിവിധ വിഭാഗങ്ങളിലായി അനേകം എണ്ണം റഷ്യൻ ഭാഷയിൽ നിന്നും വിവർത്തനം ചെയ്തിട്ടുണ്ട്.
ഗോപാലകൃഷ്ണനു അദ്ദേഹത്തിന്റെ മരണം വരെയും അദ്ദേഹത്തിന്റെ സേവനത്തെ മാനിച്ച് റഷ്യൻ സർക്കാർ പെൻഷൻ നൽകിയിരുന്നു.
ഓമന 2003ൽ മരിച്ചു.2011 മാർച്ചിൽ തിരുവനന്തപുരത്തു വച്ചു ഗോപാലകൃഷ്ണനും മരിച്ചു.
ഗോപാലകൃഷ്ണന്റെ മരണം അധികമാരും അറിഞ്ഞില്ല എന്നു ഇക്കണൊമിൿ ടൈംസ് The Economic Times റിപ്പോർട്ട് ചെയ്തിട്ടുണ്ട്.
ഓമനയും ഗോപാലകൃഷ്ണനും വിവർത്തനം ചെയ്ത മലയാളം പുസ്തകങ്ങൾ പ്രഭാത് ബുക്ക് ഹൗസ് തിരുവനന്തപുരം ആണു വിതരണം നടത്തിയിരുന്നത്.
ഗോപാലകൃഷ്ണൻ ഏതാണ്ട് 80 കൃതികൾ വിവർത്തനം ചെയ്തിട്ടുണ്ട്.
ഇതിൽ 62 എണ്ണം കാൾ മാർക്സ് , ഫ്രെഡറിക് ഏംഗൽസ് , വ്ലാദിമിർ ലെനിൻ എന്നിവരുടേതാണ്.25 രാഷ്ട്രീയ ഗ്രന്ഥങ്ങളും 4 ശാസ്ത്രീയ ഗ്രന്ഥങ്ങളും 19 സാഹിത്യ കൃതികളും 26 ബാലസാഹിത്യ കൃതികളും ആദ്ദേഹം വിവർത്തനം ചെയ്തിട്ടുണ്ട്.
അമ്മ (1906 നോവൽ ) - മാക്സിം ഗോർക്കി മാക്സിം ഗോർക്കിയുടെ ആത്മകഥ കഥകൾ - ലിയോ ടോൾസ്റ്റോയ് വെളുത്ത രാത്രികൾ - ഫ്യോദോർ ദസ്തോയെവ്സ്കി ചെക്കോവ് കഥകൾ ഓമന
ഓമന 40 ബാലസാഹിത്യകൃതികളും 16 മറ്റു സാഹിത്യ കൃതികളും വിവർത്തനം ചെയ്തിട്ടുണ്ട്.
ഉറുമ്പും കോസ്മോനട്ടും വെള്ള മാൻ ജീവിതവിദ്യാലയം - അർക്കാദി ഗൈദാർ അന്ന കരെനീന - ലിയോ ടോൾസ്റ്റോയ് (പക്ഷെ ഈ കൃതി പ്രസിദ്ധീകരിക്കാൻ കഴിഞ്ഞില്ല. ഇതെപ്പറ്റി ഗോപാലകൃഷ്ണൻ പറയുന്നു.  " അവരുടെ ഏറ്റവും പ്രധാനപ്പെട്ട വിവർത്തനം ആയിരുന്നു ഈ കൃതി.ഞങ്ങൾ ആ സമയം മോസ്കോയിൽ ആയിരുന്നു.ഒരു റഷ്യൻ മഹതി ആയ എഡിറ്റർക്കു അവർ ഈ വിവർത്തനം കൈമാറിയിരുന്നു.പക്ഷെ അപ്പോഴത്തേക്ക്, യു എസ് എസ് ആർ വീണു.ഈ പുസ്തകങ്ങൾ പ്രസിദ്ധീകരിച്ചിരുന്ന പ്രോഗ്രസ്സ് പബ്ലിഷേഴ്സ് ആടച്ചുപൂട്ടി.1991ൽ ഞങ്ങൾ ഇൻഡ്യയിൽ തിരികെ വന്നു ", പിന്നീട്, ഓമനയുടെ മരണശേഷം മോസ്കോ സന്ദർശിച്ചപ്പോൾ അവരുടെ വനിതാഎഡിറ്ററെ കണ്ടു. " ആവർ ആ കൈയെഴുത്തുപ്രതി തിരഞ്ഞു.അവർ പറഞ്ഞു,അതു കത്തിച്ചുകളഞ്ഞെന്നു. ". ) ഇതും കാണുക സോവിയറ്റ് യൂണിയനിൽ പ്രസിദ്ധീകരിച്ച മലയാള പുസ്തകങ്ങൾ അവലംബം http://www.booksofsovietunion.blogspot.com/
ഓമനക്കുട്ടൻ (വൃത്തം) ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഒരു ഭാഷാവൃത്തമാണ്‌ ഓമനക്കുട്ടൻ ലക്ഷണം മഞ്ജരിക്കിരുപാദത്തിൽ രണ്ടും നാലും ഗണങ്ങളിൽ
വർണ്ണമോരോന്നൊഴിഞ്ഞെന്നാലോമനക്കുട്ടനായിടും
"ആരുവാങ്ങുമിന്നാരുവാങ്ങുമീ-യാരാമത്തിന്റെ രോമാഞ്ചം" അവലംബം ↑ വൃത്തമഞ്ജരിയിലെ വൃത്തങ്ങൾ
ഓമനത്തിങ്കൾ (വൃത്തം)
ഓമനത്തിങ്കൾ ഒരു ഭാഷാവൃത്തമാണ്‌ ലക്ഷണം “
മാരകാകളി പാദം രണ്ടെന്ന് പോലൊന്നമാവണം ശേഷം രണ്ടു ഗുരുക്കൾ ചേർന്നോമനത്തിങ്കൾ വൃത്തമാം ” അവലംബം ↑ വൃത്തമഞ്ജരിയിലെ വൃത്തങ്ങൾ
ഓമനത്തിങ്കൾ കിടാവോ ഇംഗ്ലീഷ് വിലാസം https://ml.wikipedia.org/wiki/Omanathinkal_Kidavo ഇരയിമ്മൻ‌തമ്പി
മലയാളത്തിലെ പ്രസിദ്ധമായ ഒരു താരാട്ടുപാട്ടാണ് ഓമനത്തിങ്കൾ കിടാവോ...
ഇരയിമ്മൻ തമ്പി ; സ്വാതിതിരുന്നാളിനായി രചിച്ചതാണ് ഈ താരാട്ട്.
ഓമനത്തിങ്കൾക്കിടാവോ- നല്ല കോമളത്താമരപ്പൂവോ പൂവിൽ നിറഞ്ഞ മധുവോ- പരിപൂർണേന്ദു തൻറെ നിലാവോ പുത്തൻ പവിഴക്കൊടിയോ- ചെറു തത്തകൾ കൊഞ്ചും മൊഴിയോ ചാഞ്ചാടിയാടും മയിലോ - മൃദു പഞ്ചമം പാടും കുയിലോ തുള്ളുമിളമാൻകിടാവോ - ശോഭ കൊള്ളുന്നോരന്നക്കൊടിയോ ഈശ്വരൻ തന്ന നിധിയോ - പരമേശ്വരിയേന്തും കിളിയോ പാരിജാതത്തിൻ തളിരോ - എൻറെ ഭാഗ്യദ്രുമത്തിൻ ഫലമോ വാത്സല്യരത്നത്തെ വയ്പ്പാൻ - മമ വാച്ചൊരു കാഞ്ചനച്ചെപ്പോ ദൃഷ്ടിക്കു വച്ചോരമൃതോ - കൂരിരുട്ടത്തു വച്ച വിളക്കോ കീർത്തിലതയ്ക്കുള്ള വിത്തോ - എന്നും കേടു വരാതുള്ള മുത്തോ ആർത്തിതിമിരം കളവാൻ - ഉള്ള മാർത്താണ്ഡദേവപ്രഭയോ സുക്തിയിൽ കണ്ട പൊരുളോ - അതിസൂക്ഷ്മമാം വീണാരവമോ വമ്പിച്ച സന്തോഷവല്ലി - തൻറെ കൊമ്പത്തു പൂത്ത പൂവല്ലി പിച്ചകത്തിൻ മലർച്ചെണ്ടോ - നാവിനിച്ഛ നൽകുന്ന കൽക്കണ്ടോ കസ്തൂരി തൻറെ മണമോ - ഏറ്റ സത്തുക്കൾക്കുള്ള ഗുണമോ പൂമണമേറ്റൊരു കാറ്റോ - ഏറ്റം പൊന്നിൽ തെളിഞ്ഞുള്ള മാറ്റോ കാച്ചിക്കുറുക്കിയ പാലോ - നല്ല ഗന്ധമെഴും പനിനീരോ നന്മ വിളയും നിലമോ - ബഹുധർമങ്ങൾ വാഴും ഗൃഹമോ ദാഹം കളയും ജലമോ - മാർഗഖേദം കളയും തണലോ വാടാത്ത മല്ലികപ്പൂവോ - ഞാനും തേടിവച്ചുള്ള ധനമോ കണ്ണിനു നല്ല കണിയോ - മമ കൈവന്ന ചിന്താമണിയോ ലാവണ്യപുണ്യനദിയോ - ഉണ്ണിക്കാർവർണ്ണൻ തൻറെ കളിയോ ലക്ഷ്മീഭഗവതി തൻറെ - തിരുനെറ്റിയിലിട്ട കുറിയോ എന്നുണ്ണിക്കൃഷ്ണൻ ജനിച്ചോ - പാരിലിങ്ങനെ വേഷം ധരിച്ചോ പദ്മനാഭൻ തൻ കൃപയോ - മുറ്റും ഭാഗ്യം വരുന്ന വഴിയോ ചരിത്രം
തിരുവിതാംകൂർ രാജപദവിയിലിരുന്ന മഹാറാണി ഗൗരി ലക്ഷ്മിഭായിയുടെ നിർദ്ദേശാനുസരണം ശിശുവായിരുന്ന സ്വാതി തിരുന്നാളിനെ ഉറക്കാനായാണ് തമ്പി ഈ താരാട്ടുപാട്ട് ചിട്ടപ്പെടുത്തിയത്.
രാജ്യം ദത്തപഹാരനയപ്രകാരം ബ്രിട്ടീഷ് ഈസ്റ്റിന്ത്യാ കമ്പനിയിലേക്ക് കണ്ടു കെട്ടപ്പെടാതിരിക്കാൻ ഒരു ആൺ സന്തതിക്കായുള്ള രാജകുടുംബത്തിന്റെ കാത്തിരിപ്പിനൊടുവിലായിരുന്നു സ്വാതി തിരുന്നാളിന്റെ ജനനം.
ഈ താരാട്ടിലെ വരികളിലെ "ഈശ്വരൻ തന്ന നിധിയോ", "ഭാഗ്യദ്രുമത്തിൻ ഫലമോ" എന്നീ പ്രയോഗങ്ങൾ ആ ഉത്കണ്ഠകളിൽ നിന്നുള്ള  ആശ്വാസത്തെ കുറിക്കുന്നു..
ഈ താരാട്ട് ആദ്യം കുറഞ്ചി രാഗത്തിലും ആദി താളത്തിലുമാണ് ചിട്ടപ്പെടുത്തിയത്.
ഇത് മിക്കപ്പോളും നവാരോഗ് അല്ലെങ്കിൽ നീലാംബരി രാഗങ്ങളിലാണ് ആലപിക്കപ്പെടാറുള്ളത്.
ഈ താരാട്ടിൽ ഉറക്കം എന്ന വാക്ക് ഒരിക്കൽപ്പോലും ഉപയോഗിച്ചിട്ടില്ലെന്നുള്ളതാണ് ഇതിന്റെ മറ്റൊരു പ്രത്യേകത.
ഈ രാഗത്തിന്റെ പ്രത്യേകതയിലാണ് ഈ താരാട്ടിലൂടെ ഉറക്കം വരുന്നത്.
നവരസങ്ങളുടെ പ്രകാശനത്തിനും സാധ്യതകൾ നൽകുന്ന ഈ താരാട്ട് നൃത്താവതരണത്തിനായും ധാരാളമായി ഉപയോഗിക്കപ്പെടുന്നു.
ഓമനപ്രാവ് ഇംഗ്ലീഷ് വിലാസം https://ml.wikipedia.org/wiki/Emerald_Dove
ഓമന പ്രാവ്, വാഴച്ചാൽ വനമേഖലയിൽ നിന്നും
മൈനയെക്കാൾ അല്പം വലിയ ഒരു പക്ഷിയാണ്‌ ഓമനപ്രാവ് എന്നറിയപ്പെടുന്നത്.
ഇതിന്റെ ശാസ്ത്രനാമം: കാൽക്കൊഫാപ്സ് ഇൻഡിക്ക (Chalcophaps indica) എന്നാണ്‌.
തമിഴ്‌നാടീന്റെ സംസ്ഥാന പക്ഷിയായ ഓമനപ്രാവ് കേരളത്തിലും കൂടാതെ മൈസൂർ , ബംഗാൾ , ബീഹാർ , ഒറീസ , ആന്ധ്ര എന്നിവിടങ്ങളിലും സുലഭമായി കാണപ്പെടുന്നു.
മൊത്തത്തിൽ തവിട്ടു കലർന്ന പാടല നിറമാണ് ഈ പ്രാവിനുള്ളത്.
ശരീരത്തിന്റെ മുകൾ ഭാഗത്തിന് തിളങ്ങുന്ന പച്ച നിറവും, തലയുടെ മുകൾ ഭാഗത്തിന് വെള്ള നിറവും കാണാം.
വാൽ ചെറുതും കറുപ്പുനിറമുള്ളതുമാണ്.
നിരവധി വർണങ്ങൾ ചേർന്ന അഴകൊത്ത ഇതിന്റെ രൂപമാണ് ഓമനപ്രാവ് എന്ന പേര് ഇതിനു നേടികൊടുത്തത്.
ആൺ-പെൺ പ്രാവുകളെ ബാഹ്യപ്രകൃതി മൂലം തിരിച്ചറിയാനാവില്ല.
കാടുകളിലും വൃക്ഷങ്ങൾ ഇടതിങ്ങിയ പ്രദേശങ്ങളിലും ഇവ അധികമായി കാണപ്പെടുന്നു.
ആഹാരസമ്പാദനം
നിലത്തു നടന്നാണ് ഇവ ആഹാരസമ്പാദനം നടത്തുന്നത്.
വിത്തുവകകളാണ് ഇവയുടെ മുഖ്യ ആഹാരം.
ആഹാരസമ്പാദന വേളയിൽ മരുഷ്യരുടെ സാന്നിധ്യം മനസ്സിലാക്കിയാലുടൻ ഇവ പറന്നകന്ന് മരക്കൊമ്പുകളിൽ അഭയം തേടുന്നു.
കൂടുനിർമ്മാണം
ഏപിൽ- മേയ് , നവംബർ-ഡിസംബർ മാസങ്ങളിലാണിവ കൂടു കെട്ടുന്നത്.
നാരുകളും ചെറിയ ചുള്ളികളും ഉപയോഗിച്ച് കൂടു നിർമ്മിക്കുന്നു.
നിലത്തു നിന്ന് 1.5 മീറ്റർ മുതൽ 3 മീറ്റർ വരെ ഉയരത്തിലാണിവ കൂടു വയ്ക്കുക.
വർഷത്തിൽ രണ്ടു പ്രാവശ്യം മുട്ട ഇടുന്നു.